open-index/open-wikipedia-markdown huggingface dataset:
Peter Elfelt

**Peter Elfelt**, sündinud **Peter Lars Petersen** (1. jaanuar 1866 – 18. veebruar 1931) oli Taani fotograaf ja režissöör. Teda tuntakse Taani kino asutajana 1897. aastast, kui ta hakkas dokumentaalfilme tegema.

## Elulugu
Peter Elfelt sündis 1866. aastal Taanis. Oma nime muutis ta Elfeltiks, kui ta hakkas filme tegema. Fotograafiat õppis ta 1893. aastal Hillerødis fotograaf Carl Rathsacki juures. Samuti õppis ta kaamerategija Jens Poul Anderseni juures. 1893. aastal avas Elfelt Kopenhaagenis oma kahe vennaga ateljee. Kui tema fotograafioskused täiustusid, hakkas ka tema äri õitsema ja 1901. aastal nimetati Elfelt kuningliku õukonna fotograafiks (*Kongelige Hoffotograf*). 

1896. aasta Pariisi reisi ajal õppis Elfelt põhjalikult kinondust Prantsusmaa leiutajalt Jules Carpentierilt. Tal oli Jens Poul Anderseni konstrueeritud filmikaamera. 1897. aasta algul filmis ta esimese Taani filmi "Kørsel med Grønlandske Hunde" ('Reis Gröönimaa kelgukoertega'). Järgnenud 15 aastal tegi ta mitu lühifilmi loodusest ja reportaaže Taani kuninglikust perekonnast. Elfelt valmistas kokku umbes 200 lühifilmi.

1903. aastal filmis Elfelt oma ainsa draama. Lühifilm "Henrettelsen" oli Taani esimene mängufilm. Film põhines tõestisündinud lool, kus üks prantsuse naine mõrvas oma kümme last. Peaosas oli Francesca Nathansen ja see filmiti Christiansborgi lossialal. Endiselt kaheldakse, kas filmi näidati ka avalikkusele. Kui 1926. aastal küsiti Elfelti käest, kas ta on kunagi draamat filminud, mäletas ta, et oli sel teemal suurt vastumeelsust tundnud. 

Elfelt tegi ka esimese reklaamfilmi. Üks näide on 1904. aastast pärit Svendborgi õlletehase reklaam *bock*'i õllest. 1901. aastal avas Elfelt kino København Kinoptikon. Kuigi Elfelt oli Taani kino asutaja, pidas ta filmi tegemist fotograafia kõrval oma teiseks tööks. 

Elfelt suri 18. veebruaril 1931. aastal.

## Filmograafia
*"Kørsel med Grønlandske Hunde" (1897)
*"Kongelige skal fotograferes" (1899)
*"Kejserinde Dagmars Ankomst til Helsingør" (1900)
*"Czar Nikolai II's Ankomst til Helsingør" (1901)
*"Dronning Alexandras Ankomst til Toldboden" (1902)
*"Kejserinde Dagmars Ankomst til Bellevue" (1902)
*"Kong Christian IX modtager Storhertug Friedrich-Franz af Mecklenburg Schwerin" (1903)
*"Sylfiden" (1903)
*"Tarantellen af Napoli" (1903)
*"Kongejagt paa Hveen" (1903)
*"Prinsesse Marie til Hest" (1903)
*"De Kongelige paa Cykler i Fredensborg Slotsgaard" (1903)
*"Henrettelsen" (1903)
*"Kejser Wilhelms Ankomst til København" (1903)
*"Ribe Domkirkes indvielse" (1904)
*"Daniel Dalsgaards Kaffeforretning" (1904)
*"Zigeunerdans af Troubaduren" (1906)
*"Skiløb. Holmenkollen" (1906)
*"Kong Haakons Besøg paa "Herluf Trolle" (1906)
*"Orfeus og Eurydike" (1906)
*"Livjægerne paa Amager" (1906)
*"Kong Frederik VIII's Proklamation" (1906)
*"Islands Altings Besøg i København" (1906)
*"Kong Frederik VIII's Ankomst til Berlin" (1907)
## Viited

## Välislingid
*Peter Elfelt IMDB lehel]
*Peter Elfelt
*Peter Elfelt
Mohamed Fathalla Difallah

**Muḩammad Fatḩ Allāh Dif Allāh** (sündinud 26. augustil 1987 Aleksandrias) on Egiptuse kergejõustiklane (kaugushüpe).

Ta osales kaugushüppe võistlusel 2012. aasta suveolümpiamängudel. 

Tema rekord kaugushüppes on 8.18, mille tegi El Maadis 5. mail 2011. Siserekord on 27. jaanuaril 2011 Chemnitzis hüpatud 7.69.

## Viited
Ḩabīb Qalḩīyah

**Ḩabīb Qalḩīyah** (ka **Habib Galhia**; araabiapäraselt **حبيب قلحية‎**; 25. mai 2011; Al-Qayrawān  – 25. detsember 2011; Sūsah) oli Tuneesia poksija.

Qalḩīyah sai I kergekeskkaalus (kuni 63,5 kg) 1964. aasta Tōkyō olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Jevgeni Frolovile (NSV Liit) ja jäädes edasisest medaliheitlusest välja. Ta osales I kergekeskkaalus (kuni 63,5 kg) 1968. aasta México olümpiamängude poksivõistlustel, kuid võitis 1. ringis oma kohtumise ja vigastas end nii, et katkestas võistlemise ja jäi edasisest medaliheitlusest välja.

Qalḩīyah oli esimene Tuneesia poksija, kes on võitnud olümpiamedali.

## Viited

## Välislingid
*
Kört

**Kört** (saarte ja läänemurdes *jahuleem*, lõunaeesti murretes *vedel puder*) on rukki-, odra- või nisujahust (jahukört), peentest tangudest, mannast või kaerahelbeist keedetud paks supp. 

Kört oli eesti talurahva seas kuni 19. sajandi lõpuni üks põhitoite. Körti keedeti veega, kuid enne söömist pandi piima peale. Ta oli soojaks toiduks, mida söödi hommikul ja lõunal kõikjal Eestis.

Tänapäeval kasutatakse kördi tegemisel peamiselt mannat, kaerahelbeid (või peeneid tange).

## Vaata ka
* Eesti köök

## Viited
Nūrā as-Sayyid

**Nūrā as-Sayyid** (sündinud 18. juunil 1987 Kalyobiyas) on Egiptuse keskmaajooksja. 

Ta võistles 2012. aasta suveolümpiamängudel naiste 800 m jooksus. 

Tema rekord 800 m jooksus on 2:11.63, joostud Al-‘Aynis 27. oktoobril 2011. 

## Viited
Mulgi kapsad

**Mulgi kapsad** (ka **mulgikapsad**) on koos kamararasva ja vähese tailihaga ning odrakruupide või odratangudega hautatud hapukapsas.

See toit on kantud Eesti vaimse kultuuripärandi nimistusse ning on alust seda nimetada Eesti rahvustoiduks. See toit on samuti arvatavasti Eestile ainuomane, kuna teadaolevalt kuskil mujal odrakruupe hapukapsastele ei lisata. Sealjuures odrakruubid ei lisa maitset, kuid nad on odavad ja lisavad toiteväärtust ning muudavad toidu välimust ja tekstuuri.

Seda toitu valmistati kõigepealt Lõuna-Eestis, alates 19. sajandi lõpust ka mujal Eestis.

21. sajandil saab mulgi kapsaid osta ka poest, need on toodetud enamasti tööstuslikult.

## Vaata ka
*Hapukapsas
*Mulgipuder
*Eesti köök

## Viited
Taar

**Taar** on endisaegne jook, mida valmistati jahule või leivale peale valatud vett hapendades. 

## Kirjeldus
Taar oli igapäevane talurahva Põhja– ja Ida-Euroopas. Eestis tehti taari alates 19. sajandist kuni 1930. aastateni. Jook oli levinud peamiselt Lõuna- ja Lääne-Eestis ning saartel.

Algul valmistati taari jämedast odra- või rukkijahust, 20. sajandi algul aga linnasejahust või rukki- ja linnasejahu segust. Jahude segu või nendest küpsetatud *taaripäts* pandi taariastjasse kurnale, valati kuum vesi peale ning lasti mõni päev hapneda. Taarile lisati maitseks köömneid, köömnevarsi, musta sõstra oksi, humala jms. Taar oli tunduvalt hapum jook kui hapurokk. Et taari jätkuks pikemaks ajaks, valati tarvitamisel astjasse külma vett juurde. Mõnikord tehti ka taaripudi: kuumale taarile lisati leivatükke ning maitseks suhkrut või mett, samuti muna, sibulat ja soola.

## Vaata ka
*Hapurokk
*Kali
*Mõdu

## Viited

## Kirjandus
*Aliise Moora. Eesti talurahva vanem toit.  Kirjastus: Ilmamaa, 2007. ISBN: 9789985772126. 
*Endla Jaagosild. Eesti kali, 1967. Eesti Rahva Muuseumi aastaraamat XXII, lk 240–264.

## Välislingid

*Mulgi taar ehk hapu kali. Sakala, nr. 49, 29 aprill 1940.
Madarapunane

**Madarapunane** on värvmadara (*Galium boreale*) juurtega värvimisel saadud punane värvitoon. 

Madarapunane oli Eestis II aastatuhande algusest kuni 19. sajandi II pooleni üks hinnatumaid taimevärve. Punase värvi annavad orgaanilised ühendid alisariin ja purpuriin.

## Vaata ka
* Värvaine
* Värvainete loend

## Viited
Colli sul Velino

**Colli sul Velino** on vald Itaalias Lazio maakonnas Rieti provintsis.  

Colli sul Velino kõrgus merepinnast on keskmiselt 465 meetrit. Asustustihedus on keskmiselt  inimest ruutkilomeetri kohta.

## Viited


## Välislingid

* Koduleht (itaalia keeles)
Chacachacare

**Chacachacare** () on asustamata saar, mis kuulub Trinidadile ja Tobagole. Saare pindala on 3642 km², selle geograafilised koordinaadid on 10° 41' pl ja 61° 45' lp. Saar asub Bocas del Dragóni väinas Trinidadi ja Venezuela vahel.

Saar kandis algselt nime El Caracol, mis tähendab eesti keeles "tigu" ja viitab saare kujule. Selle nime andis saarele maadeavastaja Christoph Columbus.

Chacachacarel asus kaua nunnaklooster koos leeprahaigete kolooniaga. Viimane haige suri 1984. aastal ja 1980. aastatel lahkusid ka viimased nunnad. Tänapäeval puudub saarel alaline asustus, kuid seal on majakas ning inimesed käivad saarel matkamas ja telkimas.
Monos

**Monos** on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. 

Sõna *monos* tähendab hispaania keeles 'ahvid'. Nimi on pandud saart asustanud punaste ahvide järgi, kelle populatsioon suri välja 1956. aastal.
Huevos

**Huevos** on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. Saare pindala on 1,01 km².

Sõna *huevos* tähendab hispaania keeles 'munad'. Saare asustus on minimaalne, peamiselt on ta tuntud oma huvitava ja mitmekesise looduse poolest.
Kasutatavus

**Kasutatavus** ehk **kasutusväärtus** (ka *kasutuslikkus*, *kasutuskõlbulikkus*; inglise keeles *usability*) on ergonoomikas ja disainis toote  tõhusa, ökonoomse ja mugava sihtotstarbelise kasutamise võimalikkus. 

Toote kasutatavus võib olla suurem või väiksem. 

## Vaata ka
*Kasutusmugavuse testimine
*ISO 9241-11
Gaspar Grande

**Gaspar Grande** (või **Gasparee**) on Trinidadile ja Tobagole kuuluv saar Bocas del Dragóni väinas Trinidadi ja Venezuela vahel. Saare pindala on 1,29 km² ja see asub 12 km pealinnast Port of Spainist läänes.

Saar koosneb peamiselt lubjakivist ja on populaarne turismisihtkoht. Peamiste vaatamisväärsuste hulka kuuluvad mitmed koopad, millest suurimad ja tuntumad on Gasparee koopad.
Johannes Anker Larsen

**Johannes Anker Larsen** (18. september 1874 Henninge Langelandi saar – 12. veebruar 1957 Birkerod Kopenhaageni lähedal) oli taani kirjanik.

Ta sündis Henninges Langelandi saarel meremehe perekonnas. Ta on õppinud Kopenhaagenis teoloogiat, filoloogiat ja õigusteadust. 

Aastatel 1905–1913 töötas ta ajakirjanikuna ja näitlejana, hiljem näitekirjanikuna. Sealjuures on ta töötanud Kopenhaageni Kuninglikus Teatris. 

Ta on avaldanud nii romaane kui ka novelle ning tavaliselt koostöös Egill Rostrupiga ka komöödiaid.

Tema teoseid, mis on kirjutatud peamiselt pärast esimest maailmasõda, on tugevalt mõjutanud Søren Kierkegaard, Vilhelm Grønbechs ja Ludvig Feilberg, lisaks veel India ja Hiina õpetused nagu Bhagavadgītā, taoism, aga ka gnostilised-kristlikud õpetused ja teosoofia.

Tema tuntuimad romaanid on "Tarkade kivi" (1923; eesti keeles 1936) ning "Marta ja Maarja" (1925; eesti keeles 1937). Mõlemad romaanid on eesti keelde tõlkinud Agnes Antik.
Birski rajoon

**Birski rajoon** on haldusüksus Venemaal Baškortostanis. Asub vabariigi põhajosas Belaja jõe alamjooksul.

Rajoonis on 15 külaasundust ja 1 linna-asundus. Halduskeskus ja ainuke linn on Birsk.

50,7% elanikest on venelased, 20,5% marid, 15,1% tatarlased ja 11,9% baškiirid.

## Viited

## Välislingid

* Rajooni koduleht
Tatjana Salmre

**Tatjana Salmre** (aastani 1945 **Tatjana Holmogorova**; 18. detsember 1921 – 19. märts 2013) oli Eesti sisearhitekt, kujunduskunstnik ja akvarellist.

Ta lõpetas aastal 1939 Moskva 346. Keskkooli, õppis aastatel 1939–1945 Moskva Arhitektuuriinstituudis ja aastast 1948 Tallinna Riiklikus Tarbekunsti Instituudis, lõpetas aastal 1952 Eesti Riikliku Kunstiinstituudi ruumikujunduse erialal.

Ta töötas aastatel 1945–1948 Tallinnas Arhitektuuri Valitsuse projekteerimisbüroos arhitektina ja aastatel 1963–1990 Eesti NSV Kunstifondi Tallinna Kombinaadi "Ars" kujundustööde ateljee kunstilise juhina.

Ta on kavandanud interjööre ja mööblit (1950. aastail Leningradi A. Popovi nimelisele muuseumile ja Pihkva kunstimuuseumile). Ta on kujundanud näitusi, sealhulgas rahvusvahelisi. Ta on loonud ka akvarelle.

## Kirjandus
* Eesti kunsti ja arhitektuuri biograafiline leksikon. Tallinn 1996
* Sirp 25. märts 2013. Lk. 12 (Nekroloog)
Poggio San Lorenzo

**Poggio San Lorenzo** on vald Itaalias Lazio maakonnas Rieti provintsis.  

Poggio San Lorenzo kõrgus merepinnast on keskmiselt 494 meetrit. Asustustihedus on keskmiselt  inimest ruutkilomeetri kohta.

## Viited


## Välislingid

* Koduleht (itaalia keeles))
Saint Gilesi saar

**Saint Gilesi saar** (ka lihtsalt **St. Giles**) on Trinidadile ja Tobagole kuuluv väike saar Kariibi meres.

Saar asub Tobago saare põhjatipu lähistel ning kujutab endast Trinidadi ja Tobago põhjapoolseimat territooriumit.
Väike-Tobago

**Väike-Tobago** ehk **Paradiisilinnu saar** (inglise keeles *Little Tobago*, *Bird of Paradise Island*) on Trinidadile ja Tobagole kuuluv väike saar Kariibi meres.

Saar asub Tobago saare kirderannikul, umbes 2,4 km kaugusel Speyside'i linnast. Selle geograafilised koordinaadid on 11°18' pl and 60°31' lp. Väike-Tobago kõrgeim punkt on 137 m kõrge ja saare pindala on 1 km².

Saar on merelindude oluline pesitsemispaik. Meri Tobago ja Väike-Tobago vahel on madal, see on populaarne paik sukeldumiseks ja seal korraldatakse paadisõite klaaspõhjaga paatides, mis võimaldab vaadelda koralle ja kirevaid troopikakalu.
Salome Dell

**Salome Dell** (sündinud 21. märtsil 1983) on Paapua Uus-Guinea kergejõustiklane (keskmaajooksja).

## Isiklikud rekordid

## Viited
John Cale

**John Davies Cale** (sündinud 9. märtsil 1942) on kõmri muusik, helilooja, laulja ja muusikaprodutsent, kes oli eksperimentaalroki ansambli The Velvet Underground asutajaliige.

Ehkki kõige enam tuntakse tema tööd rokkmuusikas, on Cale tegutsenud mitmes žanris, sealhulgas klassikalises muusikas. Pärast lahkumist The Velvet Undergroundist 1968. aastal on ta avaldanud umbes 30 plaati. Tema soololoomingust on küllap tuntuim plaat "Paris 1919" ning tema versioon Leonard Coheni laulust "Hallelujah", samuti 1970. aastate keskel firmas Island Records salvestatud plaaditriloogia "Fear", "Slow Dazzle" ja "Helen of Troy".

Cale on olnud produtsent või musitseerinud koos paljude muusikute ja ansamblitega: Lou Reed, Nico, La Monte Young, John Cage, Terry Riley, Hector Zazou, Cranes, Nick Drake, Mike Heron, Kevin Ayers, Brian Eno, Patti Smith, The Stooges, The Modern Lovers, Art Bergmann, Manic Street Preachers. Ta on laulnud koos James Dean Bradfieldi, Marc Almondi, Element of Crime'i, Squeeze'i, Happy Mondaysi, LCD Soundsystemi, The Replacementsi ning Siouxsie and the Bansheesiga.

1996. aastal võeti Cale ansambli The Velvet Underground liikmena vastu Rock'n'rolli Kuulsuste Halli.

## Diskograafia
### Stuudioalbumid
* *Vintage Violence* (1970)
* *The Academy in Peril* (1972)
* *Paris 1919* (1973)
* *Fear* (1974)
* *Slow Dazzle* (1975)
* *Helen of Troy* (1975)
* *Honi Soit* (1981)
* *Music for a New Society* (1982)
* *Caribbean Sunset* (1983)
* *Artificial Intelligence* (1985)
* *Words for the Dying* (1989)
* *Walking on Locusts* (1996)
* *Nico: Dance Music* (1998)
* *HoboSapiens* (2003)
* *BlackAcetate* (2005)
* *Shifty Adventures in Nookie Wood* (2012)
* *M:FANS* (2016)
* *Mercy* (2023)
Riiasöödi tamm

**Riiasöödi tamm** on looduskaitsealune tamm, mis kasvab Harjumaal Viimsi vallas Metsakasti külas Riiasöödi talu maadel.

Puu vanus on 300 aastat, ümbermõõt 4,4 m, kõrgus 14 m ja juurkaela ümbermõõt 8,8 m.

## Vaata ka
*Harju maakonna kaitstavate loodusobjektide ja -alade loend

## Välislingid
*
Amiens'i rahu

**Amiens'i rahu** oli 25. märtsil 1802 Prantsusmaal Amiens'i linnas Prantsusmaa ja Suurbritannia vahel sõlmitud rahuleping, mida on peetud Napoleon Bonaparte'i poliitika esimeseks suuremaks kõrghetkeks. Lepingule kirjutas Prantsusmaa nimel alla Joseph Bonaparte ja Suurbritannia nimel markii Charles Cornwallis.

Rahulepinguga tunnustas Suurbritannia Esimest Prantsuse Vabariiki. See tähendas alates 1798. aastast püsinud Napoleoni-vastase teise koalitsiooni lagunemist.

Lepinguga lepiti kokku sõjavangide vahetuses. Suurbritannia pidi loobuma suuremast osast Esimeses ja Teises koalitsioonisõjas vallutatud aladest: Kapimaa ja Hollandi Lääne-India tuli tagastada Bataavia Vabariigile ning Briti väed pidid lahkuma Egiptusest. Suurbritannia säilitas vaid kontrolli Tseiloni ja Trinidadi üle. Prantsusmaa omakorda nõustus väed välja viima Kirikuriigist ja Napoli kuningriigist. 

Rahu ei püsinud kaua, juba 18. mail 1803 kuulutas Suurbritannia uuesti Prantsusmaale sõja.
Cottanello

**Cottanello** on vald Itaalias Lazio maakonnas Rieti provintsis.

Cottanello kõrgus merepinnast on keskmiselt 551 meetrit. Asustus&shy;tihedus on keskmiselt  inimest ruutkilomeetri kohta.

Cottanello territooriumil voolab Aia jõgi.

## Viited


## Välislingid
Aia jõgi

**Aia jõgi** (itaalia keeles *Torrente Aia*), tuntud ka kui **Imella jõgi** (*Fiume Imella*), on jõgi Itaalias Lazio maakonnas. Aia on Tevere vasakpoolne lisajõgi.

Aia lätted asuvad Sabini ja Collini mägede vahel Confignis ja Cottanellos. Jõgi suubub Teveresse Magliano Sabinas (Capù l'Aia).

Jõe kallastel asuvad Configni, Cottanello, Vacone, Montasola, Torri in Sabina, Tarano, Collevecchio ja Magliano Sabina.

## Välislingid
* Monumenti Sabini, Fiume Imella **Guattani** (1830)
Eesti Kaardikeskus

**AS** **Eesti Kaardikeskus** (lühend: EKK) asutati 1993. aastal ja oli Keskkonnaministeeriumi haldusalas tegutsenud ettevõte, mis muu hulgas tegi riiklikke kartograafiatöid. Tegevus lõpetati 31. detsembril 2017.

EKK on osalenud Eesti põhikaardi kaardistustöödes. Suuremate tööde seas on olnud veel näiteks:
* 1:50 000 Eesti baaskaardi digitaalse andmebaasi tootmine ja arendamine;
* 1:20 000 paberkandjal Eesti põhikaardi toimetamine ja trükkimine;
* 1:50 000 ja 1:250 000 Eesti kaitseväe kaartide tootmine ja trükkimine
* 500 000 Eesti lennukaardi tootmine ja trükkimine;
* riigi kohanimeregistri väljatöötamine.

## Viited

## Välislingid
*Ettevõte koduleht (vaadatud 1.04.2013)
Tagahoovis

**"Tagahoovis"** on Oskar Lutsu jutustus 1933. aastast.

Loo pani Luts kirja, elades veel Tartu Pärmivabriku taga Mäe tänaval. 

Eestis on teos ilmunud Noor-Eesti väljaandel 1933. ja 1939. aastal ning Ilmamaa kirjastuses 2007. aastal.

1969. aastal andis jutustuse välja kirjastus Orto Torontos.
Karusepäev

**Karusepäev** ehk **maretapäev** on eesti rahvakalendri ja maausu püha, liikumatu pühana on karusepäev igal aastal 13. juulil. 

Karusepäeva on tähistatud Panga pangal Saaremaal Mustjala kihelkonnas.

Karusepäeval oli kombeks künda mõni vagu. See pidi tõrjuma rukkiussi.

## Välislingid
*Karusepäevast Maavalla Koja lehel
Katastrimõõdistamine

**Katastrimõõdistamine** ehk **maamõõtmine** (praktikas nimetatud ka: *maakorraldustööd*) on geodeesiaharu, mis tegeleb maakatastritega seotud geodeetiliste töödega ja koostab katastrikaarte.

Eestis reguleerib katastrimõõdistamist määrus "Katastrimõõdistamise teostamise ja katastrimõõdistamise kontrollimise kord".

Katastrimõõdistustöid teevad litsentseeritud spetsialistid, keda nimetatakse ka maamõõtjateks.

## Liik
Laiad rühmad hõlmavad:
*Ehitusprogressi mõõdistamine: mõõdistamine, mis dokumenteerib ehitusprojekti äsja ehitatud elementide asukoha. Ehitusprogressi mõõdistamist teostatakse registreerimiseks, valmimise hindamiseks ja maksmiseks. Ehitusjärgsed mõõdistused on tuntud ka kui "lõpetatud ehitusjärgsed mõõdistused". Ehitusjärgsed mõõdistused esitatakse sageli punase värviga või punase joonega ja asetatakse olemasolevate plaanide peale, et neid saaks võrrelda projekteeritud teabega.
*Katastrimõõdistamine või piirimõõdistamine: mõõdistamine, millega määratakse või taastatakse krundi piirid, kasutades õiguslikku kirjeldust. See hõlmab monumentide või märkide paigaldamist või taastamist nurkades või krundi piiridel. Need on rauast latid, torud või betoonist monumendid maa sees või betooni või asfaldisse löödud naelad. 
*Kontrolliuuring: Kontrolliuuringud kehtestavad kontrollpunktid, mida kasutatakse edaspidiste uuringute võrdluspunktidena. Enamik teisi mõõdistamise vorme sisaldab kontrollmõõtmise elemente.
*Ehitus- ja inseneruuringud: topograafilised, planeerimis- ja väliuuringud, mis on seotud insenerprojekteerimisega. Need nõuavad sageli geodeetilisi arvutusi, mis ületavad tavapärase tsiviilehituse praktika.
*Vundamendimõõdistamine: uuring, mida tehakse andmete kogumiseks valatud ja kõvastunud vundamendi asukoha kohta. Seda tehakse selleks, et tagada, et vundament on ehitatud kohas ja kõrgusel, mis on lubatud asendiplaanil, krundiplaanil või alajaotusplaanil.
*Hüdrograafiline uuring: uuring, mis viiakse läbi veekogu rannajoone ja põhja kaardistamiseks. Kasutatakse navigatsiooni-, inseneri- või ressursihalduse eesmärgil.

## Viited

## Välislingid
*Katastrimõõdistamise teostamise ja katastrimõõdistamise kontrollimise kord (vaadatud 01.04.2013)
Aerofotomõõdistamine

**Aerofotomõõdistamine** on mittekontaktne (s.t fotografeeritakse õhust) mõõtmismeetod ja ühtlasi sellisel meetodil saadud aerofotode töötlemine eesmärgiga koostada kaarte, plaane ja skeeme.

Eesti territooriumi kohta tehti esimene aerofotomõõdistamine aastatel 1947–1956. Tulemuste põhjal koostati maafondi põhikaart, mille mõõtkava oli 1:10 000. 


File:Aeropildistamise maamärk.jpg|Maa-ameti aeropildistuse maamärk, 2016


## Vaata ka
*Aerofotograafia
*Aerofoto dešifreerimine

## Viited
Fatḩī al-Mīsāwī

**Fatḩī al-Mīsāwī** (ka **Fathi al-Missaoui**; araabiapäraselt **فتحي الميساوي‎**; sündinud 8. jaanuar 1974) on Tuneesia endine poksija.

Al-Mīsāwī sai I kergekeskkaalus (kuni 63,5 kg) 1996. aasta Atlanta olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Oktay Urkalile (Saksamaa) ja jäädes edasisest medaliheitlusest välja. 

Al-Mīsāwī poksis novembrist 1998 kuni oktoobrini 2001 elukutselisena ning pidas kokku 12 kohtumist ning võitis need kõik (neist 7 nokaudiga).

## Viited

## Välislingid
* 
*
Kasti laht

**Kasti laht** on laht Saaremaa lõunaosas.

Läänes külgneb laht Suur-Tulpe poolsaare ning idas Vätta poolsaarega.

Lahe laius on 2–3 km ja pikkus 4 km.

Laht on määratud Kasti lahe hoiualaks ja see on rahvusvahelise tähtsusega linnu- ja loodusala.

## Viited

## Välislingid
*
Impulss (täpsustus)

**Impulss** (ladina k *impulsus* tõuge,  aje) tähendab
*füüsikas liikumishulka, vt Impulss;
*elektrotehnikas elektripinge või -voolu lühiajalist kõrvalekallet läviväärtusest, vt elektriimpulss.

Perioodiliselt korduvate impulsside jada nimetatakse pulsiks.

## Vaata ka
*Närviimpulss
*Elektromagnetiline impulss
Elektriimpulss

**Elektrimpulss** on elektripinge või -voolu lühiajaline kõrvalekalle läviväärtusest. Impulsid võivad olla mitmesuguse kujuga (näiteks ristküliku-, trapetsi-, saehamba- või kellukakujulised), samuti ühe- ja kahepolaarsed. Impulsi põhiparameetrid on amplituud ja kestus, sh kogukestus esikülje kestus ja tagakülje kestus.

Impulsitehnikas on kõige levinumad ristkülikimpulsid, mille pinge või vool hüppab ühelt tasemelt teisele hetkeliselt. Reaalse impulsi puhul kulub selleks teatav aeg. Impulsi esikülje ehk frondi kujunemiseks kuluvat aega nimetatakse ka tõusukestuseks ja tagakülje kestust langukestuseks.

Impulsside kordussagedus impulsijadas (pulseerimissagedus ehk pulsisagedus)
:f=\frac{1}{T},
kus  T  on impulsi periood.

Ristküliku- ja saehambakujulisi impulsse tekitavad relaksatsioongeneraatorid.

## Viited
Relaksatsioongeneraator

**Relaksatsioongeneraator** on mittesiinuselist perioodilist võnkumist tekitav elektrongeneraator. Relaksatsioongeneraatoris moodustuvad impulsid energiasalvestisse (harilikult kondensaatorisse) koguneva energia perioodilisel vabastamisel (kondensaatori laengust tühjendamisel)  elektronlüliti abil. 
## Hammaspinge generaatorid
Mittesiinusvõnkumise tüüpiline näide on saehambakujulise graafiku järgi muutuv pinge, lühemalt hammaspinge. Hammaspinge väärtus muutub lähteväärtusest aeglaselt maksimaalväärtuseni  ja seejärel kiiresti lähteväärtuseni tagasi. 
Elektronlülitina kasutatakse elektroonikakomponenti, mille pinge-voolu tunnusjoonel on langev osa, s.t negatiivne diferensiaaltakistus. Niisugusteks komponentideks on näiteks ühesiirdetransistor, sümmeetriline dioodtüristor ja samuti huumlamp. 
 
Pilt:Kippschwingung.svg| Hammaspinge graafik
Pilt:NeonBulbRelaxationOscillator.svg| Neoonlambiga relaksatsioongeneraator
Pilt:Doutnavka.svg| Neoonlambi pinge-voolu tunnusjoon

Huumlambi baasil loodi hammaspingegeneraator juba 1920. aastail.  Kondensaator C laadub aeglaselt pingeallikast *U*0 läbi takisti *R* seni, kuni pinge tase jõuab tunnusjoonel punkti *A*. Selles punktis toimub huumlahendus  ja vool hüppab punktini *C* ning pinge kondensaatoril langeb kiiresti punkti *B*. Takisti *R* takistus on valitud nii suur, et seda läbivast voolust ei piisa huumlahenduse säilitamiseks ning lamp kustub (graafikul punkt *D*). Seejärel hakkab kondensaator taas laaduma.
## Ristkülikpinge generaatorid
Ristkülikukujuliste impulsside generaatoreid saab liigitada selle järgi, kas nende tasakaaluolekud ‒ väljundpinge püsiva amplituudiga seisundid  (kõrge, madal) ‒ on bistabiilsed (kestvalt stabiilsed) või monostabiilsed (ajutiselt stabiilsed), või siis puudub tasakaaluolek üldse, s.t generaator on astabiilne.

Bistabiilsel generaatoril on kaks püsiva tasakaalu olekut. Toitepinge sisselülitamise järel võib generaator jääda ükskõik kumba tasakaaluolekusse. Ühest olekust teise saab lülitust viia väliste käivitusimpulssidega. Kui käivitusimpulsside andmine lõpetada, jääb generaator viimase impulsiga määratud olekusse; niisiis jätab lülitus selle oleku meelde.  Seda tüüpi impulsigeneraatorit nimetatakse trigeriks.

Monostabiilsel generaatoril on üks püsiv tasakaaluolek. Toite sisselülitamisel võtab generaator kestvalt stabiilse oleku. Sisendisse antav käivitusimpulss viib lülituse ajutise tasakaalu olekusse, milles see püsib teatud ajavahemiku ja ennistub siis püsiva tasakaalu olekusse. Monostabiilses ehk  ooterežiimis töötab näiteks monovibraator.

Astabiilse generaatori sisselülitamisel hakkavad tasakaaluolekud ‒ kõrge ja madal ‒ iseseisvalt perioodiliselt vahelduma, s.t generaator on isevõnkuv. Astabiilseid generaatoreid kasutatakse laialdaselt perioodiliste ristkülikimpulsside saamiseks ja nende tüüpiline esindaja on multivibraator.  
## Viited

## Välislingid
* Relaksatsioongeneraatorist heligeneraator
Monovibraator

**Monovibraator** on relaksatsioongeneraator, millel on üks püsiva tasakaalu olek. Lühiajalise sisendimpulsi mõjul siirdub lülitus hüppeliselt ajutiselt stabiilse tasakaalu olekusse. Selles püsib lülitus teatud aja vältel, mille määravad tema elementide parameetrid, ja ennistub siis järsku esialgsesse püsiolekusse. Niiviisi genereerib monovibraator iga sisendimpulsi toimel ühe kindla pikkusega ristkülikimpulsi.

 
Joonisel kujutatud bipolaartransistoridega skeemil on lähteolekus transistor Q2 takistiga R2 määratud baasivoolu tõttu avatud (juhtiv) ja transistor Q1 suletud. Kui Q2 baasile anda negatiivne käivitusimpulss, siis see transistor sulgub ja transistor Q1 saab läbi takisti R4 avanemiseks piisaval suurusega baasivoolu. Sellest hetkest hakkab lülitus formeerima väljundimpulssi, mille kestuse määrab takistist  R2 ja kondensaatorist C1 moodustuva lüli ajakonstant  *R*2*C*1. Nimelt hakkab kondensaator läbi R2 laaduma ja vastavalt pinge Q2 baasil suurenema. Niipea kui pinge kondensaatoril on tõusnud sedavõrd, et Q2 saab R2 kaudu avanemiseks piisava baasivoolu, läheb monovibraator hüppeliselt tagasi lähteolekusse.

Monovibraatorid realiseeritakse tänapäeval integraallülituste baasil, mis vajavad ainult sagedust määravate komponentide (takisti ja kondensaatori) lisamist. Nii saadakse ristkülikimpulsse kestusega 50 nanosekundit kuni 1 sekund (pikemate impulsside saamiseks läheks vaja liiga suure mahtuvusega kondensaatorit).

Monovibraatoreid kasutatakse peamiselt kindla kestusega impulsside formeerimiseks.

## Välislingid
* Monovibraatorid ja taimerid
* Kippstufen
Multivibraator

**Multivibraator** on isevõnkuv relaksatsioongeneraator, mis tekitab ristkülikukujulisi impulsse. Multivibraatoreid saab valmistada transistoride, operatsioonvõimendite, loogikaelementide ja mikrolülituste baasil.
## Bipolaartransistoridega multivibraator
Multivibraator koosneb kahest lülitirežiimis astmest, kusjuures ühe astme väljund on teise astme sisendiga ühendatud kondensaatorite vahendusel. Kondensaatorite laadumiseks kuluv aeg määrab generaatori astmete sulgumise või avanemise. Üleminek ühest olekust teise toimub väga kiiresti tänu kondensaatorite kaudu loodud positiivsele tagasisidele.

Transistoride baasiahela takistid R2 ja R3 on võrdse takistusega; neid läbivast voolust piisab transistoride täielikuks avamiseks, s.t viimiseks küllastusrežiimi.  Kollektoriahela takistid R1 ja R4 on samuti ühesuurused, kuid nende takistus on tunduvalt väiksem kui baasitakistitel. Kondensaatorid võivad olla erineva mahtuvusega; ühesuuruste mahtuvuste korral võrdub impulsi kestus impulsside vaheaja kestusega, s.t saadakse meanderimpulsside jada.

Toite sisselülitamisel üks transistoridest astmete teatava ebasümmeetria tõttu avaneb (muutub juhtivaks) ja teine sulgub (katkestab kollektori-emitteri ahela). Kui näiteks avaneb  Q1 ja sulgub Q2, siis hakkab C2 laaduma läbi suhteliselt väikest takistust omava takisti R4 ja Q1 avatud emittersiirde; C1 aga saab voolu takisti R2 kaudu, mille takistus on tunduvalt suurem. Seetõttu laadub C2 kiiresti peaaegu toitepingeni, kuna aga pinge kondensaatoril C1, olles ühtlasi Q2 baasipingeks, kasvab aeglaselt. Senikaua kui pinge Q2 baasil on veel negatiivne, jääb Q2 suletuks. Hetkel, mil pinge Q2 baasil muutub veidi positiivseks, hakkab see transistor avanema ja pinge tema kollektoril langeb. See pinge vähenemine kandub C2 kaudu Q1 baasile, nii et see transistor hakkab sulguma. Seetõttu pinge tema kollektoril ja ühtlasi Q2 baasil tõuseb. Sellise laviinprotsessi tulemusena avaneb Q2 täielikult ja Q1 sulgub hüppeliselt. Nüüd on transistoride osad vahetunud ja hakkab kiiresti laaduma C1 ja aeglaselt C2. See protsess kestab seni, kuni pinge Q1 baasil muutub veidi positiivseks ning järgneb uus ümberlülitumine, jne.

Niisuguse multivibraatoriga genereeritakse impulsse kordussagedusega vahemikus 100&nbsp;Hz kuni 100&nbsp;kHz. Impulsisagedus
:f = \frac{1}{T} = \frac{1}{\ln(2) \cdot RC} \approx \frac{1}{0{,}693 \cdot (R_2 C_1 + R_3 C_2)},
kus
* *f* ‒ sagedus hertsides;
* *R*2 ja *R*3  ‒ takistus  oomides;
* *C*1 ja *C*2 ‒ mahtuvus faradites;
* *T* ‒ impulsikorduse periood sekundites. 

## Multivibraator mikrolülitusega NE555
See integraalkomponendiga lülitus, mis vajab vaid kahe takisti ja ühe kondensaatori lisamist, võib tekitada ristkülikimpulsse sagedusvahemikus 1&nbsp;Hz kuni 500&nbsp;kHz. Erinevalt transistoridega lülitusest ei sõltu impulsisagedus kuigivõrd toitepingest. 
## Välislingid
* Multivibrators
*  Operatsioonvõimendiga multivibraatorid
Nygrund

**Nygrund** (ka *Vahekahvel*) on madal Soome lahes. Madalast umbes 4 km kagusse jääb Prangli saar. Madalat tähistab poi (Nygrundi madala põhjapoi). 

## Vaata ka
*Neugrund

## Viited

## Välislingid
*
Sami Keinänen

**Sami Keinänen** (sündinud 1973. aastal Rovaniemis) on Soome disainer. 

Aastatel 1996–1999 oli ta bassist Soome bändis Lordi. Keinänen mängis ka Lordi esimesel, 1999. aasta albumil "Bend Over And Pray The Lord", mis ilmus alles 3. septembril 2012 kogumikus "Scarchives Vol. 1".  

## Viited

## Välislingid
* Sami Keinänen (smai) Twitteris
Roman (eesnimi)

**Roman** on mehenimi.

Nime juured on ladina keeles, kus *romanus* tähendab midagi Roomaga seotut, eriti Rooma impeeriumi elanikku.

## Nime kandjaid
*Alfred Roman, Liechtensteini prints
*Eberhard Konrad Roman Vogdt, Eesti advokaat ja purjesportlane
*Erich Roman Ludvig Jacoby, baltisaksa päritolu Eesti arhitekt
*Friedrich Roman Kuusekänd, Eesti jurist ja riigiametnik
*Heinrich Roman Riikoja, eesti zooloog
*Roman (Lukin), Vene Õigeusu Kiriku vaimulik
*Roman (Tang), eesti õigeusu vaimulik
*Roman Abramovitš, juudi rahvusest Venemaa oligarh
*Roman Abt, Šveitsi masinaehitusinsener]], leiutaja ning ettevõtja
*Roman Baskin, Eesti näitleja ja lavastaja
*Roman Birkenberg, eesti advokaat
*Roman Haavamägi, eesti kujur
*Roman Herzog, Saksamaa president 1994 –1999
*Roman Jakobson, Venemaa juudi päritolu lingvist
*Roman Kard,Eesti politseinik
*Roman Kariste, eesti poksija
*Roman Kuklin, Läti endine poksija
*Roman Kuzmin, vene arhitekt
*Roman Kuura, eesti poksija ja poksitreener
*Roman Laamann, eesti arst ja sõjaväelane
*Roman Luuk, eesti arst
*Roman Matsov, baltisaksa päritoluga eesti dirigent
*Roman Mugur, Eesti poliitik
*Roman Nesterovski, Eesti jalgpallur
*Roman Nõvandi, Eesti spordipedagoog ja -teadlane
*Roman Nyman, eesti maali- ja teatrikunstnik
*Roman Ohlau, eesti karikaturist
*Roman Opałka, poola maalikunstnik
*Roman Ott, Eesti keemik
*Roman Pavljutšenko, Venemaa jalgpallur
*Roman Petrov, Eesti tehnikateadlane
*Roman Pilljar (Romuald Pilar von Pilchau), NSV Liidu julgeolekutöötaja
*Roman Polański, Poola-Prantsuse filmilavastaja
*Roman Rein Eliaser, eesti jurist ja ajakirjanik
*Roman Rurua, Gruusia maadleja
*Roman Schatz, saksa päritolu saksa- ja soomekeelne kirjanik
*Roman Smiško, Ukraina jalgpallur
*Roman Sobtšenko, Eesti jalgpallur
*Roman Steinberg, eesti maadleja
*Roman Šebrle, Tšehhi kümnevõistleja
*Roman Širokov, Venemaa jalgpallur
*Roman Tavast, eesti kunstnik ja kullassep
*Roman Toi, eesti helilooja, dirigent, organist ja muusikapedagoog
*Roman Trahtenberg, Venemaa saatejuht ja näitleja
*Roman Ubakivi (1916–2000), Eesti sõjaväelane
*Roman Ubakivi (sõjaväelane), Eesti sõjaväelane
*Roman Ubakivi, eesti jalgpallitreener
*Roman Ungern von Sternberg, Austria-saksa ja baltisaksa päritolu Venemaa sõjaväelane
*Roman Varts, eesti näitleja
*Roman Vlassov, Venemaa maadleja
*Roman von Antropoff, Toompea lossifoogt
*Witold Roman Lutoslawski, poola helilooja

## Vaata ka
*Roman (perekonnanimi)
Üheverstane topograafiline kaart

**Üheverstane topograafiline kaart** oli aastatel 1894–1913 Vene Sõjaväe Topograafide Korpuse koostatud topograafiline kaart, mis oli 1-verstases mõõtkavas (1: 42 000). 

See oli Venemaa kartograafia ajaloos esimene kaart, mis oli geodeetiliselt põhistatud (s t kasutati triangulatsiooni). 

Kaarti kasutas Eesti kaitsevägi Vabadussõjas. Aastatel 1919–1934 kasutas Eesti seda kaarti maareformi ja katastrimõõdistamise tehnilise aluskaardina.

## Viited
Korraldatud jäätmevedu

**Korraldatud jäätmevedu** (inglise keeles *organised waste disposal*, vene keeles *организованный вывоз отходов*) on olmejäätmete kogumine ja vedamine määratud piirkonnast määratud jäätmekäitluskohta või -kohtadesse kohaliku omavalitsuse üksuse valitud ettevõtja poolt. Lihtsamalt öeldes tähendab see seda, et omavalitsus määrab jäätmeveo piirkonnad, jäätmeveo teenustasu piirmäärad ja jäätmeveo tüüptingimused ning annab piirkonnas konkursi võitnud vedajale kolmeks aastaks jäätmeveo ainuõiguse. Ainuõiguse väljastamine vedajale tähendab, et konkreetses veopiirkonnas võib olmejäätmete kogumise ja äraveo teenust osutada üksnes ainuõiguse saanud jäätmevedaja ning teised jäätmevedajad ei tohi antud veopiirkonnas teenuseid osutada. 

## Korraldatud jäätmeveo eesmärk
Korraldatud jäätmeveo põhieesmärkideks on hoida keskkonda ning hõlmata jäätmekäitlusesse kõik jäätmetekitajad – ka need eramajad, suvilapiirkonnad ja väike-ettevõtted, kes seni ei ole veel jäätmeveoga liitunud. Seeläbi väheneb metsaaluste risustamine, avalike ja võõraste prügikastide (vale)kasutamine, nn prügijäneste tegevus, jäätmete ahjus ja lõkkes põletamine jms. Need kõik on illegaalsed tegevused ja kohati vägagi keskkonnavaenulikud. Korraldatud jäätmevedu annab igale elanikule ja ettevõtjale garantii, et tema olmejäätmeid käideldakse võimalikult keskkonnahoidlikult ning parima hinnaga.

## Ajalugu
Korraldatud jäätmevedu kui süsteemne lahendus olmes tekkivate jäätmete kogumiseks ja veoks sätestati jäätmeseaduses juba 1998. aastal. Tõsi, siis kui võimalus, millega ei kaasnenud veel rakendamiskohustust. Korraldatud jäätmeveo täpsustatud tingimused sätestati 2004. aastal ning alates 2005. aastast muutus põhimõtte rakendamine kohustuslikuks kõigile vähemalt 1500 elanikuga omavalitsusele. Kohustusliku korraldatud jäätmeveo teenusega varustatud elanike osakaal peaks olema 94%. Jäätmeveo rakendamine on kohalikele omavalitsustele osutunud tõeliseks probleemiks, mistõttu 2009. aasta alguseks on see osakaal vaid umbes 55%. Aktiivsem konkursside korraldamine algas alles 2007. aasta teisel poolel, mil mitmed omavalitsused koostasid ühised alusaktid ning moodustasid ühised veopiirkonnad. 2009. aasta alguseks oli jäätmeveo konkurss välja kuulutamata veel 21 kohustust omaval omavalitsusel.

## Korraldatud jäätmeveoga hõlmatud jäätmeliigid
Kohaliku omavalitsuse üksus korraldab oma haldusterritooriumil olmejäätmete, eelkõige prügi ehk segaolmejäätmete, nende sortimisjääkide ja olmejäätmete tekkekohas liigiti kogumisel tekkinud jäätmeliikide kogumise ja veo. Korraldatud jäätmevedu võib hõlmata ka teisi olmejäätmete liike või muid jäätmeid, kui see on vajalik õigusaktide nõuete täitmiseks või seda tingib oluline avalik huvi.

## Viited
Instruktsioon TGMS

**Instruktsioon TGMS** (vene keeles *секретность топографогеодезических материалов -65*, lühend: STGM-65; eestikeelne lühend: **TGMS**) oli Nõukogude Liidus 1965. aastal teatavatele kartograafiatöödele kehtestatud salastamise instruktsioon. Instruktsiooni kehtestasid Nõukogude Liidu Geodeesia ja Kartograafia Peavalitsus (GKP), Julgeolekukomitee ja Relvajõudude Kindralstaap.

Eestis tegi instruktsiooni täitmise järelevalvet Riias asunud GKP riikliku geodeetilise järelevalve Balti territoriaalne inspektsioon.

## Viited
My Heaven Is Your Hell

**"My Heaven Is Your Hell"** on 30. märtsil 2004 ilmunud Lordi singel. 

800 esimese singlieksemplari ostjad said kaasa ühe kaheksast erilisest Lordi kleebisest. 600 kleebisel on toonase Lordi liikme või kogu bändi autogrammid. 

"My Heaven Is Your Hell" oli esimene singel albumilt "The Monsterican Dream". 

## Singli lood
#"My Heaven Is Your Hell"
#"Wake The Snake"

## Koosseis
* Mr. Lordi (laulja)
* Amen (kitarr)
* Kalma (basskitarr)
* Kita (trummid)
* Enary (klahvpillid)
GPS-i gravimeetriline geoidi mudel

**GPS-i gravimeetriline geoidi mudel** (lühend: **GGG-mudel**) on geoidi kohta tehtud digitaalne mudel. 

Esimene Eesti ala kohta tehtud GGG-mudel valmis Martin Vermeeri juhtimisel 1994. aastal. 

## Vaata ka
*Geoidi mudel

## Viited

## Välislingid
*"Eesti ala kõrgussuhted ja gravimeetria". Sissekanne elektroonses Eesti entsüklopeedias (vaadatud 02.04.2013)
Blood Red Sandman

**"Blood Red Sandman"** on Lordi 2004. aasta singel ja muusikavideo. Laulu pealkiri oli algselt "Blood Red Santa", ent see muudeti, kuna kardeti, et see võiks siis jääda vaid jõuluhitiks. 

"Blood Red Sandmani" muusikavideo allikas on pärit õudusfilmist "Evil Dead", kus noored jäävad metsas asuvas vanas puithoones koletiste lõksu. Hoonest leiavad nad kasti ja raadiomaki, mis toob kohale koletised.

Lisaks loole "Blood Red Sandman" on singliplaadil albumilt välja jäänud laulud "To Hell With Pop" ja "Pyromite". 

## Singli lood
#"Blood Red Sandman" (Radio Edit)
#"To Hell With Pop"
#"Pyromite"

## Ansambli koosseis
* Mr. Lordi (laulja)
* Amen (kitarr)
* Kalma (basskitarr)
* Kita (trummid)
* Enary (klahvpillid)
Jäätmekäitluskoht

**Jäätmekäitluskoht** on tehniliselt varustatud ehitis jäätmete kogumiseks, taaskasutamiseks või kõrvaldamiseks. Jäätmekäitluskoht on ka maa-ala, kus jäätmete taaskasutamine võimaldab parendada mullaviljakust, maa-ala keskkonnaseisundit või selle kasutusvõimalusi või maa-ala, kus tehakse jäätmete taaskasutamise või kõrvaldamise toiminguid, milleks ehitise olemasolu ei ole vajalik. Jäätmekäitluskohaks on kompostimise väljak, sortimisjaam, autolammutuskoda, prügila, laadimisjaam, jäätmejaam, koospõletustehas.

Jäätmekäitluskohaks ei loeta jäätmekogumisnõu, -konteinerit ega muud -mahutit, mis on ette nähtud vaid ühte liiki tava- või ohtlike jäätmete esmakogumiseks jäätmetekitajalt, samuti ehitisi või teisaldatavaid hoiukohti, kuhu eelnimetatud mahutid tavajäätmete kogumiseks on paigutatud, ega ehitisi, mida kasutatakse olmes tekkinud pakendijäätmete esmakogumiseks.

## Viited
It Snows In Hell

**"It Snows in Hell"** on 2006. aastal ilmunud Lordi singel albumilt "The Arockalypse". 

Nimilool teeb külalisena kaasa kitarrist Bruce Kulick. Singli teine lugu on "EviLove". Singlil on ilmunud nii tavaversioon kui ka jõulupostkaardi versioon Suomen Posti poolt.

Laulule tehti muusikavideo, mille lavastasid Pete Riski ja Miikka Lommi. Kuigi kitarri mängis laulus ka Bruce Kulick, ei astunud ta videos üles. Muusikavideot spondeeris ettevõte Suomen Posti ning selle andis välja Suomen Posti 2006. aasta detsembris.

## Singli lood
#It Snows in Hell
#EviLove

## Liikmed
* Mr. Lordi – laulja
* Amen – kitarr
* Kalma – basskitarr
* Kita – trummid
* Awa – klahvpillid

### Külalisliikmed
* Bruce Kulick – kitarr
Rock Police

**"Rock Police"** on Soome bändi Lordi reklaamsingel ja teine singel albumilt "Babez for Breakfast".

## Koosseis

* Mr. Lordi (laulja)
* Amen (kitarr)
* OX (basskitarr)
* Kita (trummid)
* Awa (klahvpillid)
Jäätmevedu

**Jäätmevedu** ehk **jäätmete vedu** ehk **jäätmete vedamine**  on jäätmesaadetise toimetamine veovahendiga lähtekohast sihtpunkti. Jäätmete vedamine hõlmab jäätmesaadetise peale- ja mahalaadimist ning jäätmeveose komplekteerimist mitmest saadetisest. Jäätmevedu ei hõlma jäätmete kogumist.

Jäätmete vedajat ei loeta jäätmevaldajaks, kui tema ülesandeks on ainult üleantud jäätmesaadetise toimetamine üleandja poolt määratud sihtpunkti või selle edastamine esialgsel kujul saadetise vastuvõtmiseks volitatud isikule, juhul kui jäätmete üleandja ja vedaja vahel sõlmitud veolepingus ei ole kokku lepitud teisiti.

## Vaata ka
*Korraldatud jäätmevedu

## Viited

## Välislingid
* "Kas tõesti on 4000eurose palga eest raske prügivedajaid leida?" Maaleht, 6. oktoober 2022
If I Were a Carpenter

"**If I Were a Carpenter**" on USA folk- ja bluusmuusiku Tim Hardini kirjutatud populaarne laul. Kuigi lugu on esitanud ka Hardin ise, andis loo esmalt välja Bobby Darin, kelle esituses jõudis see edetabelis Billboard Hot 100 kaheksandale ja Suurbritannia singlite edetabelis üheksandale kohale.

Lugu on kaverdanud väga paljud artistid. Nende hulgas on olnud The Animals, Joan Baez (laulja soo tõttu "If You Were a Carpenter"), Harry Belafonte, Johnny Cash ja June Carter, Neil Diamond, Johnny Hallyday (ka prantsuse keeles "Si j'étais un charpentier"), Emmylou Harris, Southside Johnny ja Little Steven, Elton John, Jody Miller ("If You Were a Carpenter"), Willie Nelson ja Sheryl Crow, Dolly Parton, Robert Plant, Bob Seger, Kevin Spacey, Pete Townshend. Eesti ansambel Hilised Ärkajad on teinud laulust võrokeelse versiooni "Puutöömiis".

## Viited
The Riff

**"The Riff"** on Soome bändi Lordi 8. veebruaril 2013 ilmunud singel, mis on pärit stuudioalbumilt "To Beast or Not to Beast". Mr. Lordi kirjutas laulu bändi eelmise trummari Otuse surma päevale eelnenud päeval.

"The Riffi" video filmiti Tšehhi Vabariigi pealinnas Prahas Alberti kaubanduskeskuses. Videos astub üles Tšehhi *playmate* Dominika Jandlova. Muusikavideo lavastas Martin Müller, operaatorid olid Eddi Bachmann ja Markus Kreuz ning monteerija Jochen Trauter.

## Viited
2010. aasta Okeaania kergejõustiku meistrivõistlused

**2010. aasta Okeaania kergejõustiku meistrivõistlused** on 10. Okeaania Kergejõustikuliidu korraldatud Okeaania kergejõustiku meistrivõistlused. Neljandat korda toimusid need Austraalias Cairnsis. Sportlased võistlesid kahes vanuserühmas: U20 ja vanemad. Indoneesia osales külalisesinejana. Kolmepäevane võistlus toimus 23.–25. septembrini. 

## Medalitabel

## Tulemused
### Mehed

### Naised
	

## Välislingid
*1. päeva tulemused
*2. päeva tulemused
*3. päeva tulemused
Nagu noateral

"**Nagu noateral**" (inglise keeles "**Walk the Line**") on eluloofilm Johnny Cashist. 

Filmi režissöör oli James Mangold. Johnny Cashi kehastab Joaquin Phoenix ja June Carterit Reese Witherspoon. Filmi aluseks on Johnny Cashi raamatud "Man in Black" ja "Cash: The Autobiography".
Kaputsiin

**Kaputsiin** võib tähendada mitut asja:
***[[Kaputsiinid]]** on teatud mungaordu liikmed
***[[Kaputsiinahv]]** (*Cebus*) on Lõuna-Ameerikas elav ahvide perekond
***[[Kaputsiin (rott)|Kaputsiin]]** on rottide karvastiku värvuse tüüp
Man in Black

**Man in Black** ('mees mustas') võib tähendada:

## Inimesed
*Johnny Cash, USA kantrilaulja, kes enamasti esines mustas riietuses
*Dale Earnhardt, USA autovõidusõitja, kelle võidusõiduautoks oli must Chevrolet
*Valentine Dyall, Briti näitleja, saatejuht BBC Radio õudussarjas "Appointment with Fear"

## Muusika
*"Man in Black", Johnny Cashi 1971. aastal avaldatud album
*"Man in Black", laul sellel albumilt, Eestis tuntud kui "Mägramaja" Joel Steinfeldti esituses

## Vaata ka
*Men in Black
Operatsioon Beowulf

**Operatsioon Beowulf** sisaldas kaht Saksamaa plaani, et okupeerida II maailmasõjas Saaremaa, Hiiumaa ja Muhu. Mõlemad plaanid teenisid sama eesmärki. Beowulf II plaani järgne rünnak algas 8. septembril 1941 ja saavutas eesmärgi 21. oktoobril. 

Operatsiooni nimi tuleb vanimast germaani sangarieeposest "Beowulf".

## Beowulf I

See versioon eeldas Saksamaa kiiret edu Balti riikide hõivamisel. See oleks olnud Esimese maailmasõja aegse operatsiooni Albion uusversioon algusega Kuramaalt Lätist. Jäi teostamata, kuna Saksa vägede kiire Eestisse jõudmine takerdus.

## Beowulf II

See versioon, mis teostati, oli rünnak Eesti läänerannikult. See koosnes mh mitmetest diversioonirünnakutest – Südwind, Westwind ja Nordwind –, et ajada Nõukogude kaitsjad segadusse. 

## Vaata ka
* Operatsioon Albion
Man in Black (laul)

"**Man in Black**" (ka "**The Man in Black**") on protestilaul, mille autor ja esitaja oli Johnny Cash. Laul avaldati 1971. aastal tema samanimelisel albumil.

See on Eestis tuntud Joel Steinfeldti esituses ja kannab pealkirja "Mägra maja". Eestikeelsed sõnad pärinevad Helvi Jürissoni sulest.
Mägra maja

**"Mägra maja"** on Helvi Jürissoni luuletus, mis ilmus ajakirja Pioneer 1970. aasta oktoobrinumbris.

Luuletust tõlgendati protestina Nõukogude okupatsiooni aegse massilise sisserände vastu Eestisse Nõukogude Liidu aladelt, eriti Venemaalt. Sellist tõlgendust toetas luuletuse juures olnud Asta Venderi joonistus, millel kujutati mäkra Eesti rahvariiete moodi rõivas ja kährikuid sineli moodi riietes. Ajakirja tiraaž korjati müügilt kokku, kuid tellijateni ajakiri siiski jõudis. 

1987. aastal esitas Joel Steinfeldt esimest korda Helvi Jürissoni luuletuse sõnadega laulu "Mägra maja", mille meloodiaks on Johnny Cashi laul "The Man in Black".

2007. aastal ilmus samanimeline Helvi Jürissoni luulekogu, mis sisaldab alltekstidega luuletusi loomadest.

## Viited
Ravindra Prabhat

**Ravindra Prabhat**  (hindi रवीन्द्र प्रभात *Ravindra Prabhat*; sündinud 5. aprillil 1969 Mahindwaras, Bihari osariigis) on hindi luuletaja, ajakirjanik, kirjanik ja novellikirjanik Indiast.
## Teosed
*"Taki Bacha Rahe Loktantra" (ISBN 8191038587, ISBN 9788191038583) 
*"Prem Na Hat Bikay", (ISBN 9381394105, ISBN 9789381394106)
*"History of Hindi Bloging" (ISBN 978-93-80916-14-9) 
*"Hindi Blogging: Expression of new revolution" (ISBN 978-93-80916-05-7) 
## Viited

## Välislingid

*A Brief Introduction of Ravindra Prabhat
*Introduction of Ravindra Prabhat
*Ravindra Prabhat her second novel released today
*Virtual International Authority File
*Library of Congress Name Authority File
*the world's cat identities
*The story of an Indian Village Lady: Ras Bathia By Ravindra Prabhat
Bringing back the Balls to Stockholm

**"Bringing Back the Balls to Stockholm"** on Soome bändi Lordi kontsert-DVD, mis salvestati 16. septembril 2006 Stockholmis. See oli Euroopa-turnee "Bringing Back the Balls" esimene kontsert. 

## Lood plaadil
#Bringing Back the Balls to Rock
#Get Heavy
#Who's Your Daddy?
#Not the Nicest Guy
#Pet the Destroyer
#Rock the Hell Outta You
#Blood Red Sandman
#The Kids Who Wanna Play with the Dead 
#It Snows In Hell
#Dynamite Tonite
#Devil Is a Loser
#They Only Come Out at Night
#Would You Love a Monsterman?
#Hard Rock Hallelujah
Market Square Massacre

**"Market Square Massacre"** on Lordi esimene DVD. DVD-l on kontsert, mis toimus 2006. aasta mais pärast Eurovisiooni võitu. 

## Lugude nimekiri

**Live At The Helsinki Market Square**
#Bringing Back The Balls To Rock
#Devil Is a Loser
#Blood Red Sandman
#It Snows In Hell
#Would You Love a Monsterman?
#Hard Rock Hallelujah

**Eurovision Specials**
#Hard Rock Hallelujah (Soome Eurovisiooni eelvoor)
#Bringing Back The Balls To Rock (Soome Eurovisiooni eelvoor)
#Hard Rock Hallelujah (Soome Eurovisiooni eelvoori finaal)

**Hello Athens Documentaries** (Soome dokumentaalfilm bändi tegemistest Eurovisiooni ajal Ateenas)

**Lühifilm "The Kin"**
#The Kin Movie
#Gallery
#Storyboard
#Making of

**Muusikavideod**
#Would You Love A Monsterman? (2006)
#Who's Your Daddy?
#Hard Rock Hallelujah
#Blood Red Sandman
#Devil Is A Loser
Don't Step on Mother's Roses

"**Don't Step on Mother's Roses**" (eestikeelse pealkirjaga "**Ema roosid**") on Johnny Cashi laul, mis avaldati tema kuuendal, 1959. aastal ilmunud stuudioplaadil "Songs of Our Soil". 

Eestikeelsena kuulus ta ansambli Palderjan repertuaari. Eestikeelsed sõnad kirjutas laulule Vello Salumets.
Raihau Maiau

**Raihau Maiau** (sündinud 1. augustil 1992) on Prantsuse Polüneesia kergejõustiklane.

## Isiklikud rekordid

## Viited